Document ID: /roh_data/filtered/fineweb-2-filterrobots_roh.jsonl.gz/27637

Tenor 2 vendiders da fieu artifizial a Cuira na saja la plievgia dentant betg in grond problem per las rachetas, per ils vulcans e per las uschenumnadas «battarias» che cuntegnan plirs tozzels rachetas pitschnas. Tuttina na dastgan ils fieus artifizials betg vegni plazzads memia ditg en la plievgia. En spezial ils vulcans pudessan arder pli curt che usità, sch’els vegnian memia bletschs, han ditg ils vendiders.
En mintga cas èsi da sclerir, schebain quai è lubì da laschar ir fieus artifizials avant d’envidar rachetas, vulcans e battarias. Per l’entir Grischun datti numnadamain in scumond da fieus artifizials en guauds ed en la vischinanza da quels. Per infurmaziuns davart lieus lubids per fieus artifizials èsi recumandà da s’infurmar tar la vischnanca.